Author: user

จดหมายข่าว
งานพัฒนาและจัดเก็บรายได้
กองคลัง เทศบาลตำบลหน้าสตน

ฉบับที่ 1

ประชาสัมพันธ์หลักเกณฑ์และวิธีการชำระภาษี ประจำปี 2564
ประ

ประจำเดือน ธันวาคม
ประจำปีงบประมาณ 2564

ภาษีที่ดินและสิ่งปลูกสร้าง
ง

ทรัพย์สินที่ต้องเสียภาษี คือ ที่ดิน หมายถึง พื้นดิน และให้รวมถึงพื้นที่ที่เป็นภูเขาหรือที่มีน้ำด้วย สิ่งปลูกสร้าง หมายความว่า โรงเรือน อาคาร ตึก หรือสิ่งปลูกสร้างอย่างอื่นที่บุคคลอาจเข้าอยู่อาศัยหรือใช้สอยได้ หรือที่ใช้เป็นที่ประกอบการอุตสาหกรรมหรือพาณิชยกรรม และให้หมายความรวมถึงห้องชุดตามกฎหมายว่าด้วยอาคารชุดที่ได้ออกหนังสือแสดงกรรมสิทธิ์ห้องชุดแล้ว หรือแพที่บุคคลอาจใช้อยู่อาศัยได้หรือที่มีไว้เพื่อหาผลประโยชน์ด้วย
1.บุคคลธรรมดาหรือนิติบุคคลซึ่งเป็นเจ้าของที่ดินหรือสิ่งปลูกสร้าง
2.ผู้ครอบครองหรือทำประโยชน์ในที่ดินหรือสิ่งปลูกสร้างอันเป็นทรัพย์สินของรัฐ ไม่ว่าจะเป็นการเข้าไปทำประโยชน์หรือครอบครองโดยชอบด้วยกฎหมายหรือไม่
3.ผู้มีหน้าที่ชำระภาษีแทน ได้แก่
3.1 ผู้จัดการมรดกหรือทายาท 3.2 ผู้จัดการทรัพย์สิน 3.3 ผู้แทนโดยชอบธรรม ผู้อนุบาลหรือผู้พิทักษ์
3.4 ผู้แทนของนิติบุคคล 3.5 ผู้ชำระบัญชี 3.6 เจ้าของรวมคนใดคนหนึ่ง
4.กรณีที่ดินและสิ่งปลูกสร้างบนที่ดินนั้นเป็นต่างเจ้าของกัน ให้เจ้าของที่ดินและเจ้าของสิ่งปลูกสร้างนั้นเป็นผู้เสียภาษี

ผู้มีหน้าที่เสียภาษีที่ดินและสิ่งปลูกสร้าง

ฐานภาษี คือ มูลค่าทั้งหมดของที่ดินและสิ่งปลุกสร้าง โดยการคำนวณมูลค่าของที่ดินหรือสิ่งปลูกสร้าง เป็นไปตามหลักเกณฑ์ ดังนี้
1.ที่ดิน ให้ใช้ราคาประเมินทุนทรัพย์ที่ดินเป็นเกณฑ์ในการคำนวณ
2.สิ่งปลูกสร้าง ให้ใช้ราคาประเมินทุนทรัพย์สิ่งปลูกสร้างเป็นเกณฑ์ในการคำนวณ
3.สิ่งปลูกสร้างที่เป็นห้องชุด ให้ใช้ราคาประเมินทุนทรัพย์ห้องชุดเป็นเกณฑ์ในการคำนวณ

ภาษีป้าย

หมายถึง ป้ายแสดงชื่อ ยี่ห้อหรือเครื่องหมายที่ใช้ในการประกอบการค้า หรือประกอบกิจการอื่น ๆ เพื่อหารายได้หรือโฆษณาการค้า หรือกิจการอื่นเพื่อหารายได้ ไม่ว่าจะแสดงหรือโฆษณาการค้า หรือกิจการอื่นเพื่อหารายได้ ไม่ว่าจะแสดงหรือโฆษณาไว้ที่วัตถุใด ๆ ด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น
1. การยื่นแบบแสดงรายการเพื่อเสียภาษี
การยื่นแบบแสดงรายการ เพื่อเสียภาษีผู้เป็นเจ้าของป้าย หรือผู้ครอบครองป้ายจะต้องยื่นแบบ ภ.ป.1 ภายในวันที่ 31 มีนาคมของทุกปี กรณีติดตั้งป้ายใหม่ หรือเปลี่ยนแปลงข้อความป้าย จะต้องยื่นแบบ ภ.ป.1 ภายใน 15 วัน นับแต่วันที่ติดตั้งใหม่ หรือที่เปลี่ยนแปลงข้อความของป้ายใหม่
2. การชำระเงินค่าภาษี
2.1 ผู้เป็นเจ้าของป้าย หรือผู้ครอบครองป้ายต้องชำระค่าภาษี ภายใน 15 วัน นับแต่วันที่ได้รับการแจ้งประเมิน
2.2 กรณีที่เจ้าของป้ายยื่นแบบ (ภ.ป.1) แสดงรายการไว้ถูกต้องครบถ้วน และพนักงานเจ้าหน้าที่ได้ตรวจสอบแล้ว แล้วถูกต้องจะแจ้งการประเมิน และชำระภาษีในวันที่ยื่นแบบฯ ได้
3. อัตราค่าภาษีป้าย
ป้ายประเภทที่ 1
(ก) อักษรไทยล้วน ที่เคลื่อนไหวหรือเปลี่ยนข้อความ(ป้ายไฟวิ่ง) อัตรา 10 บาท/ต่อ 500 ตร.ซม.
(ข) อักษรไทยล้วน (ป้ายติดตั้งทั่วไป) อัตรา 5 บาท/500 ตร.ซม.
ป้ายประเภทที่ 2
(ก) อักษรไทยปนอักษรต่างประเทศ หรือปนกับภาพ และเครื่องหมายอื่นที่เคลื่อนที่หรือเปลี่ยนข้อความ เครื่องหมาย หรือภาพอื่นได้ (ป้ายไฟวิ่ง) อัตรา 52 บาท/500 ตร.ซม.
(ข) อักษรไทยปนอักษรต่างประเทศ หรือปนกับภาพ และเครื่องหมายอื่นที่เคลื่อนที่หรือเปลี่ยนข้อความ เครื่องหมาย หรือภาพอื่นได้ อัตรา 26/500 ตร.ซม.
ป้ายประเภทที่ 3
(ก) ป้ายที่ไม่มีอักษรไทย และป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ ที่เคลื่อนที่หรือเปลี่ยนข้อความ เครื่องหมายหรือภาพอื่นได้ (ป้ายไฟวิ่ง) อ้ตรา 52/500 ตร.ซม.
(ข) ป้ายที่ไม่มีอักษรไทย และป้ายที่มีอักษรไทยบางส่วน หรือทั้งหมดอยู่ใต้ หรือต่ำกว่าอักษรต่างประเทศ (ป้ายติดทั่วไป) ให้คิดอัตรา 50 บาท/500 ตร.ซม. เมื่อคำนวณพื้นที่ของป้ายแล้วถ้ามีอัตราต่ำกว่าป้ายละ 200 บาท ให้เสียภาษีป้ายละ 200 บาท
4. การไม่ยื่นแบบ และชำระภาษีเกินกำหนดระยะเวลา
- ผู้เป็นเจ้าของป้ายรายใดไม่ยื่นแบบภายในกำหนด จะต้องเสียเงินเพิ่มอีก ร้อยละ 10 ของค่าภาษี
- ผู้เป็นเจ้าของป้ายรายใดไม่ชำระเงินค่าภาษีภายในกำหนด จะต้องเสียเงินเพิ่มอีก ร้อยละ 2 ต่อค่าภาษี
- ผู้มีหน้าที่เสียภาษี จะต้องแสดงหลักฐานการเสียภาษีป้ายไว้ ณ ที่เปิดเผยในสถานประกอบการค้า หรือสถานประกอบกิจการ

ขั้นตอนการยื่นแบบและชำระภาษีป้าย